ข้อบังคับการรถไฟฟ้าขนส่งมวลชนข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารรถไฟฟ้าวิธีการจัดเก็บค่าโดยสารรถไฟฟ้าและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสำหรับโครงการรถไฟฟ้ามหานครสายเฉลิมรัชมงคลพ.ศ. ๒๕๔๗ โดยที่เป็นการสมควรกำหนดอัตราค่าโดยสารรถไฟฟ้าวิธีการจัดเก็บค่าโดยสารรถไฟฟ้าและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสำหรับโครงการรถไฟฟ้ามหานครสายเฉลิมรัชมงคลอาศัยอำนาจตามความในมาตรา๑๘ (๑๓) แห่งพระราชบัญญัติการรถไฟฟ้าขนส่งมวลชนแห่งประเทศไทย พ.ศ. ๒๕๔๓คณะกรรมการการรถไฟฟ้าขนส่งมวลชนแห่งประเทศไทย โดยความเห็นชอบของคณะรัฐมนตรีจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่าข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารรถไฟฟ้าวิธีการจัดเก็บค่าโดยสารรถไฟฟ้า และการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสำหรับโครงการรถไฟฟ้ามหานคร สายเฉลิมรัชมงคล พ.ศ. ๒๕๔๗ข้อ๒[๑] ข้อบังคับนี้ให้ใช้บังคับตั้งแต่วันที่ ๓กรกฎาคม พ.ศ. ๒๕๔๗ เป็นต้นไปข้อ๓ ในข้อบังคับนี้เด็กหมายความว่า บุคคลอายุไม่เกินสิบสี่ปีบริบูรณ์บริเวณซึ่งมีการใช้บัตรโดยสารแล้วหมายความว่าพื้นที่ในสถานีรถไฟฟ้าส่วนที่คนโดยสารได้ผ่านการตรวจบัตรโดยสารรถไฟฟ้าแล้วและหมายความรวมถึงบนรถไฟฟ้าด้วยวันเริ่มเปิดให้บริการเดินรถไฟฟ้าหมายความว่า วันเริ่มบริการที่ก่อให้เกิดรายได้ตามสัญญาโครงการรถไฟฟ้ามหานครสายเฉลิมรัชมงคล ระหว่างองค์การรถไฟฟ้ามหานคร กับ บริษัท รถไฟฟ้ากรุงเทพ จำกัดลงวันที่ ๑ สิงหาคม พ.ศ. ๒๕๔๓ข้อ๔เส้นทางรถไฟฟ้าตามโครงการรถไฟฟ้ามหานครสายเฉลิมรัชมงคลประกอบด้วยสถานีรถไฟฟ้า ดังต่อไปนี้(๑)สถานีรถไฟฟ้าบางซื่อ(๒)สถานีรถไฟฟ้ากำแพงเพชร(๓)สถานีรถไฟฟ้าสวนจตุจักร(๔)สถานีรถไฟฟ้าพหลโยธิน(๕)สถานีรถไฟฟ้าลาดพร้าว(๖)สถานีรถไฟฟ้ารัชดาภิเษก(๗)สถานีรถไฟฟ้าสุทธิสาร(๘)สถานีรถไฟฟ้าห้วยขวาง(๙)สถานีรถไฟฟ้าศูนย์วัฒนธรรมแห่งประเทศไทย(๑๐)สถานีรถไฟฟ้าพระราม ๙(๑๑)สถานีรถไฟฟ้าเพชรบุรี(๑๒)สถานีรถไฟฟ้าสุขุมวิท(๑๓)สถานีรถไฟฟ้าศูนย์การประชุมแห่งชาติสิริกิติ์(๑๔)สถานีรถไฟฟ้าคลองเตย(๑๕)สถานีรถไฟฟ้าลุมพินี(๑๖)สถานีรถไฟฟ้าสีลม(๑๗)สถานีรถไฟฟ้าสามย่าน(๑๘)สถานีรถไฟฟ้าหัวลำโพงข้อ๕อัตราค่าโดยสารรถไฟฟ้าสำหรับโครงการรถไฟฟ้ามหานคร สายเฉลิมรัชมงคลเป็นไปตามตารางท้ายข้อบังคับนี้ข้อ๖ค่าโดยสารรถไฟฟ้าให้เริ่มคิดตั้งแต่คนโดยสารได้ผ่านเข้าไปในบริเวณซึ่งมีการใช้บัตรโดยสารแล้วในกรณีที่คนโดยสารเข้าไปอยู่ในบริเวณซึ่งมีการใช้บัตรโดยสารแล้วเกินกว่าระยะเวลาที่เหมาะสมสำหรับการเดินทางตามปกติตามที่ผู้ว่าการกำหนดให้ถือว่าคนโดยสารนั้นได้เดินทางตลอดสายทางและให้คิดค่าโดยสารในอัตราสูงสุดและต้องเสียค่าธรรมเนียมเพิ่มเติมตามที่คณะกรรมการกำหนดข้อ๗ให้บุคคลดังต่อไปนี้ได้รับลดหย่อนค่าโดยสารรถไฟฟ้าลงกึ่งหนึ่ง(๑)บุคคลซึ่งมีอายุหกสิบปีบริบูรณ์ขึ้นไป(๒)เด็กซึ่งมีความสูงไม่เกินหนึ่งร้อยยี่สิบเซนติเมตรข้อ๘ให้ยกเว้นค่าโดยสารรถไฟฟ้าให้แก่เด็กซึ่งมีความสูงไม่เกินเก้าสิบเซนติเมตรข้อ๙ เพื่อส่งเสริมการใช้บริการรถไฟฟ้าคณะกรรมการจะประกาศลดอัตราค่าโดยสารลงจากอัตราค่าโดยสารตามข้อ ๕เป็นครั้งคราวก็ได้ในระยะแรกเริ่มเปิดให้บริการให้ลดอัตราค่าโดยสารลงจากอัตราค่าโดยสารตามข้อ ๕ร้อยละสิบห้าเป็นเวลาหนึ่งปีนับแต่วันเริ่มเปิดให้บริการเดินรถไฟฟ้าข้อ๑๐การจัดเก็บค่าโดยสารรถไฟฟ้ากระทำด้วยบัตรโดยสารรถไฟฟ้าหรือเหรียญโดยสารรถไฟฟ้าข้อ๑๑ การซื้อบัตรโดยสารรถไฟฟ้าของบุคคลตามข้อ๗ และการขอคืนเงินค่าโดยสารให้เป็นไปตามระเบียบวิธีปฏิบัติงานที่ผู้ว่าการกำหนดให้ไว้ ณ วันที่ ๓๐มิถุนายน พ.ศ. ๒๕๔๗พลเรือเอกณรงค์ ยุทธวงศ์ประธานกรรมการการรถไฟฟ้าขนส่งมวลชนแห่งประเทศไทยตารางอัตราค่าโดยสารรถไฟฟ้าท้ายข้อบังคับการรถไฟฟ้าขนส่งมวลชนแห่งประเทศไทยว่าด้วยการกำหนดอัตราค่าโดยสารรถไฟฟ้าวิธีการจัดเก็บค่าโดยสารรถไฟฟ้าและการกำหนดประเภทบุคคลที่ได้รับการยกเว้นไม่ต้องชำระค่าโดยสารรถไฟฟ้าสำหรับโครงการรถไฟฟ้ามหานครสายเฉลิมรัชมงคลพ.ศ. ๒๕๔๗ [ดูข้อมูลจากภาพกฎหมาย]มยุรี/พิมพ์๓ กันยายน ๒๕๔๗ศุภสรณ์/ธัญกมล/ตรวจ๒๒ กันยายน ๒๕๔๗A+Bภัทรวีร์/ปรับปรุง๓๑ สิงหาคม ๒๕๖๐[๑] รก.๒๕๔๗/พ๗๓ง/๒๓/๒ กรกฎาคม ๒๕๔๗